Taksih awêwaton sêrat kasêbut ing nginggil, kacariyos sajumênêngipun Prabu Anyakrakusuma, nata ing Mataram, ringgit purwa wandanipun dipun bangun malih: Baladewa wônda gègèr, Krêsna wônda gêndrèh, Arjuna wônda mangu, ringgit lanyapan dêdêgipun sangkuk, mripat kajaitakên, Sumbadra wônda rangkung, Banowati wônda golèk, Sêmar wônda brêbês, Bagong wônda gilut, Petruk wônda jlêgong.